Αυτή είναι η μεγαλύτερη ζημιά από τον κορωνοϊό στην Ελλάδα

Ανεργία: Στο 16,7% το β’ τρίμηνο – Πώς επέδρασε η πανδημία στην αγορά εργασίας

Οι άνεργοι ανήλθαν σε 788.287 άτομα ενώ ο οικονομικά μη ενεργός πληθυσμός ανήλθε σε 3.214.339 άτομα

Στο 16,7% διαμορφώθηκε τον Αύγουστο το εποχικά διορθωμένο ποσοστό ανεργίας έναντι 18,9% τον Αύγουστο του 2018 και 16,9% τον Ιούλιο του 2019, όπως ανακοίνωσε σήμερα η Ελληνική Στατιστική Αρχή (ΕΛΣΤΑΤ).

Το σύνολο των απασχολουμένων, κατά τον Αύγουστο του 2019, εκτιμάται ότι ανήλθε σε 3.922.523 άτομα.

Οι άνεργοι ανήλθαν σε 788.287 άτομα ενώ ο οικονομικά μη ενεργός πληθυσμός ανήλθε σε 3.214.339 άτομα.

Οι απασχολούμενοι αυξήθηκαν κατά 69.892 άτομα σε σχέση με τον Αύγουστο του 2018 (αύξηση 1,8%) και αυξήθηκαν κατά 10.386 άτομα σε σχέση με τον Ιούλιο του 2019 (αύξηση 0,3%).

Οι άνεργοι μειώθηκαν κατά 110.162 άτομα σε σχέση με τον Αύγουστο του 2018 (μείωση 12,3%) και κατά 9.932 άτομα σε σχέση με τον Ιούλιο του 2019 (μείωση 1,2%).

Οι οικονομικά μη ενεργοί, δηλαδή τα άτομα που δεν εργάζονται ούτε αναζητούν εργασία, μειώθηκαν κατά 4.407 άτομα σε σχέση με τον Αύγουστο του 2018 (μείωση 0,1%) και κατά 4.355 άτομα σε σχέση με τον Ιούλιο του 2019 (μείωση 0,1%).